ലോറാ ഡേൺ

ലോറ എലിസബത്ത് ഡേൺ (ജനനം: ഫെബ്രുവരി 10, 1967) ഒരു അമേരിക്കൻ അഭിനേത്രിയാണ്. നാല് ഗോൾഡൻ ഗ്ലോബ് അവാർഡുകളും ഒരു പ്രൈം ടൈം എമ്മി അവാർഡും ഉൾപ്പെടെ നിരവധി പുരസ്കാരങ്ങൾ അവർക്കു ലഭിച്ചിട്ടുള്ളതു കൂടാതെ രണ്ടു തവണ അക്കാദമി അവാർഡിനായി നാമനിർദ്ദേശവും ചെയ്യപ്പെട്ടിട്ടുണ്ട്.

അഭിനേതാക്കളായ ബ്രൂസ് ഡേൺ, ഡയാനെ ലാഡ് എന്നിവരുടെ പുത്രിയായി ജനിച്ച ലോറ 1980 കളിൽ ജൂഡി ഫോസ്റ്ററോടൊപ്പം ഫോക്സസ് (1980) എന്ന ചിത്രത്തിലും മാസ്ക് എന്ന ചിത്രത്തിലും അഭിനിയച്ചുകൊണ്ട് ഒരു മുഴുവൻസമയ നടിയായി മാറി. പിന്നീട് ബ്ലൂ വെൽവെറ്റ് (1986), വൈൽഡ് ആറ്റ് ഹാർട്ട് (1990), ഇൻലാന്റ് എമ്പയർ (2006) തുടങ്ങിയ ഡേവിഡ് ലിൻച് ചിത്രങ്ങളിലും ട്വിൻ പീക്ക്സ് (2017) എന്ന ടെലിവിഷൻ പരമ്പരയുടെ പുനർനിർമ്മാണത്തിലും സഹകരിച്ചു.

1991-ൽ പുറത്തിറങ്ങിയ റാംബ്ലിംഗ് റോസ് എന്ന ചിത്രത്തിൽ ഒരു അനാഥയായി അഭിനയിച്ച അവർക്ക് മികച്ച നടിക്കുള്ള അക്കാദമി അവാർഡിന് നാമനിർദ്ദേശം ലഭിക്കുകയുണ്ടായി. 1992-ൽ പുറത്തിറങ്ങിയ സിനിമയായ 'ആഫ്റ്റർബേൺ' എന്ന ചിത്രത്തിലെ വേഷത്തിന് മിനിസീരീസ്-ടെലിവിഷൻ ഫിലിം വിഭാഗത്തിൽ മികച്ച നടിക്കുള്ള ഗോൾഡൻ ഗ്ലോബ് പുരസ്കാരം നേടുകയുണ്ടായി. ജുറാസിക് പാർക്ക് (1993) എന്ന സാഹസിക ചിത്രത്തിൽ വേഷമിട്ടതോടെ അവർക്ക് അന്താരാഷ്ട്ര അംഗീകാരവും ലഭിച്ചു.  

 അവലംബം 

വർഗ്ഗം:1967-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:അമേരിക്കൻ ചലച്ചിത്ര ബാലികാതാരങ്ങൾ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:അമേരിക്കൻ ടെലിവിഷൻ നടിമാർ